Aktivuloj klopodas savi la kursojn de Duolingo
#000000
En marto Libera Folio raportis pri la malapero de pluraj Esperanto-kursoj de Duolingo. Komence de junio aktivuloj de TEJO kaj la brazila junulara organizaĵo BEJO lanĉis peticion por savi la kursojn. En malpli ol du semajnoj ĝi kolektis pli ol 2 300 apogantojn. Sed kial tio influus komercan entreprenon, kiu volas gajni monon? Ni demandis al kelkaj el la aktivuloj.
#000001
La peticio ricevis jam pli ol 2 300 apogojn.
#000002
Igor Almeida lernis Esperanton per Duolingo kaj nun estas la sekretario de Brazila Esperantista Junulara Organizo (BEJO). Pablo León estas unu el la kreintoj de la Duolingo-kurso de Esperanto en la hispana. Patricio Iglesias estas la estrarano de TEJO kiu iniciatis la ideon, ke TEJO faru ion kontraŭ la malapero de la kursoj en Duolingo. Ingryd Oliveira estas nova esperantisto, kiu atentigis, ke ne nur kursoj de Esperanto malaperis. Manuela Burghelea estas komitatano de TEJO.
#000003
Ni petis ilin ĉiujn klarigi, kial ili partoprenas en la kampanjo por savi la malaperintajn kursojn.
#000004
– Ne estas surprize ke Duolingon alproprigis al si junaj esperantistoj. Eblis ĝui ludrenkontiĝojn organizitajn tie regule de Igor Almeida en kompanio de novnaskita junulara grupo de Brazilo. Ankaŭ, kadre de Duolingo-klasĉambroj, estis organizitaj konversaciaj rondoj kun Karina Oliveira, kies gastigadon poste transprenis TEJO.
#000008
Kio nun okazas pri la kursoj?
#000011
Kiel estiĝis la iniciato pri la peticio?
#000014
Kion vi volas atingi per la peticio?
#000017
Duolingo estas komerca kompanio kiu ekzistas por gajni monon, ĉu vi kredas ke ĝi estos influita de peticioj?
#000021
– Krome, en ĉi tiu epoko en kiu korporacioj kutimas aldoniĝi al la Celoj por Daŭripova Evoluigo kaj al aliaj UN-kampanjoj, ŝajnas vera malkoheraĵo la fermo de la kurso por lerni la gvaranian per la hispana, same okazinta lastatempe. En la deklaracio ni petas ankaŭ ĝian restarigon kaj mencias la gravecon de minoritataj lingvoj kadre de la Internacia Jardeko de Indiĝenaj Lingvoj. Indas mencii ankaŭ, ke en la mondo de lingvolernado (aparte vigla en interreto) esperantistoj estas relative influemaj, do konservi tiun amikecon povas faciligi ontajn projektojn.
#000023
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000026
Esperanto estis uzata en virtuala UN-kunsido
#000028
Ĉu vere oni devas dependi de aliuloj?
Ĉu Iglesias ne povis pripensi, ke estas pli saĝe, se TEJO mem kreas allogajn kursojn por junuloj?
Ĉu vere tiom malmulte da iniciato ĝuste rilate nian karan lingvon mem?
TEJO havas belajn dokumentojn pri “multlingvismo” ktp, sed kion tio alportas al Esperanto? Absolute nenion.
#000029
Ĉu vere oni devas dependi de aliuloj?
#000030
Kompreneble oni devas. Esperanto baziĝas sur la ideo ke ĉiuj dependas de ĉiuj.
#000031
Ĉu Iglesias ne povis pripensi, ke estas pli saĝe, se TEJO mem kreas allogajn kursojn por junuloj?
#000032
Ankaŭ tion oni bezonas, kompreneble. Ni bezonas vastan gamon da diversaj lerniloj por komencantoj, progresantoj kaj perfektiĝantoj, ĉar kvankam ĉio funkcias por iuj, nenio funkcias por ĉiuj. Duolingo estas nur la aktuale plej interesa evoluo en la kampo de porkomencantaj lerniloj.
#000033
Ĉu vere tiom malmulte da iniciato ĝuste rilate nian karan lingvon mem?
#000034
Ju pli da iniciatoj povas levi Esperanton kaj minoritatajn lingvojn samtempe, des pli bone. Apartaj iniciatoj ankaŭ estu bonvenaj, kompreneble — ambaŭkampe.
#000035
TEJO havas belajn dokumentojn pri “multlingvismo” ktp, sed kion tio alportas al Esperanto?
#000036
Prestiĝon en la ĝustaj medioj.
#000037
Mi demandas min ĉu ne ĝuste la multeco de eklerneblaj lingvoj povus esti grava komerca atuto por ejo kiel Duolingo. Nun kiam la Angla tiel evidente estas ĉie la unua fremda lingvo, la merkato deziras havi en unu loko tiom pli vastan gamon da eklerneblaj duaj fremdaj lingvoj. Ju pli da lingvoj oni povas lerneti antaŭ ol decidi kiun ellerni, des pli fidela oni restas al la ejo kie ili ĉiuj estas kolektitaj.
#000039
Mi absolute konsentas. Ne temas nur pri etikaj aŭ reputaciaj konsideroj. Ankaŭ de komerca vidpunkto ŝajnas malsaĝa decido. La kursoj permesas al ili pli laŭte reklami la diversecon de sia menuo de lingvoj, simile al tiuj entreprenoj kiuj fieras pri sia kvanto de filioj. Ĉesigante ilin Duolingo lasus liberan kampon al aliaj iniciatoj, kiuj facile povus fokusiĝi sur ĉi tiu abandonita merkato kaj eventuale komenci poste minaci ilian hegemonion (strategio konata en merkatiko kiel “flanka atako”).
#000040
Mi volas danki Liberan Folion pro la emo disvastigi ĉi tiun peticion, ĉiujn 2335 homojn kiuj subskribis ĝin kaj aparte tiujn kiuj tradukis la tekston, iel helpis dum la pretigado de la lanĉo (speciale Jeanne kaj Manu, volontuloj de TEJO), kundividis ĝin aŭ pagis por reklami ĝin ene de . Nuntempe la laborgrupo rakoltas ankaŭ instituciajn subskribojn de organizoj kiuj emas apogi ĝin. Se la estraro de via organizo (landa aŭ faka asocio, junulara sekcio, ktp.) emas apogi nin bv. sendi vian manan subskribon al patricio.arg /”ĉe”/ . Antaŭdankon!
#000041
Mi kreis kurson por LibreLingo, sed ĝi bezonas pli da laboro. Bedaŭrinde nuntempe mi ne havas tempon por fini la projekton.
#000042
Interesege! Ni restas en kontakto por eventuale allogi kromajn kontribuantojn! Ne hezitu skribi al mi ( ) aŭ aldoni min en Facebook aŭ LinkedIn (Patricio Agustín Iglesias).
#000043
 petas doni monon. Tiel povas kolekti multege da mono. Por kio uzas tion? Ĉu la mono estas bone uzata?
#000044
Vere ne estas demandosigno pri tio. La celo estas riĉigi la nekonatajn homojn malantaŭ .
#000045
Kiom da el tiuj, kiuj nun plendas, pagis la abonon? Ĉu ili vere komprenas, kiom la tuta Duolingo-servo kostas? La jara neta malprofito estas dekoj da milionoj da USD! Jaron post jaro Duolingo faris tiel grandajn malprofitojn, do ili devis fari ion inkl. malaltigi la kostojn.
#000047
Estas tro malfrue kaj finance nerealisme plendi pri la malapero de kelkaj kursoj el Duolingo.
#000048
Mi kredas, ke la publika akcia firmao Duolingo havas sufiĉe multe da mono. Kaj la fondinto neniam devos zorgi pri kiel pagi la fakturojn. Li bone manipulis homamasojn tiucelen.
#000049
Sed en merkata sistemo, Esperanto ne havas la kapablon liveri pli da profito. Laŭ mia penso, el filozofia vidpunkto, Esperanto eĉ ne volus fari tion. Ni perfidus nin, se ni vendus nin profitcele.
#000050
Mi vere scivolas, kiel statas la afero rilate al aliaj “marĝenaj” lingvoj.
#000051
Dankon pro viaj kontribuoj kaj demandoj, kiu kutimas esti trafaj kaj konstruemaj. Mi fakte mi memoras, ke Juha demandis pasintjare pri la estonteco de forumo.uea post AKSO kaj mi levis tiun demandon en la komitata listo. Pri aliaj marĝenaj lingvoj mi klarigu, ke la kurso por lerni la gvaranian per la hispana travivas la saman situacion (ankoraŭ haveblas, sed ne plu facile alireblas).
#000053
Ni perfekte konscias, ke konvinki la regantojn de Duolingo estas malfacila tasko. Tamen, kiel trafe diris Manuela, “Estiĝis spaco, eĉ se en ĝerma formo, por ke ni eventuale povu kunpensi la estontecon de Esperanto-instruado en la reto. Do, kiel lingvokomunumo, ni certe ”gajnas poentojn” per tiu ĉi mobilizo”. Ĉi tiun situacion kunigis ege buntan aron de homoj kiu povas iĝi poste platformo por poste antaŭenigi aliajn ideojn.
#000054
Fakte per komento en ĉi tiu artikolo mi hieraŭ eksciis, ke en GitHub troviĝas ĝermo de kurso por hispanlingvanoj. Puŝitaj de ni TEJO kaj UEA povus, ekzemple, organizi kunsidon por pripensi libersoftvarajn edukajn projektojn. Kaj, parolante iom temerare, se aperas vigla grupo ili povus rezervi buĝeterojn por aĉetado de mikrofonoj por volontuloj kun profesinivela prononcado kiuj emas registri la sonojn de la kurso. Fakte per komento en ĉi tiu artikolo mi hieraŭ eksciis, ke en GitHub troviĝas ĝermo de kurso por hispanlingvanoj. Do eĉ se la ĉefa celo de la peticio ne prosperas la ekzisto de ĉi tiu diversa grupo de homoj kiuj antaŭe ne estis bone konektitaj estas en si mem venko.
#000055
Mi ne konas profunde la bilancojn de Duolingo, sed mi imagas ke ĝi posedas “skalekonomiojn”; do subteni la bazan strukturon (dungoj, serviloj, ktp.) estas grandega kosto kiu estas apenaŭ influata de la kvanto de kursoj. Kiel oni diras teĥnike, la dua derivaĵo estas negativa kaj ekzistas “malkreskantaj marĝenaj kostoj”. Kaj fakte tiu “malgrandigo”, kiu signifus nanan redukton de elspezoj, povas malbonfamigi la entreprenon, plifortigi konkurantajn opciojn kaj eventuale plirapidigi ĝian falon. Do mi pensas, ke se ni rakoltas interesan kvanton de subskriboj (fakte la nuna peticio estas la 4a plej apogata en rilate al Duolingo) ni povas kunsidi kun ties oficistoj kaj eventuale konservi la kursojn.
#000056
Ree dankon pro viaj kontribuoj kaj ne hezitu alskribi min per patricio.arg “/ĉe/” !
#000057
PD: Mi ne pagas la Duolingo-abonon, sed tion faras aliaj homoj kiuj aktive antaŭenpuŝas la peticion aŭ subskribis ĝin.
#000058
Mi tute samopinias. Anstataŭ eluzi energion por konservi E-Duolingo, kiun TEJO neniam posedos kaj daŭre riskus malaperi, estus multe pli saĝe kaj fruktodone mem produkti kursaron.
La “sukceso” de Duolingo estas troigita kaj la kurso kvalite ne estas tre bona nek adaptita al Esperanto.
Kreu teamon de junuloj, instruistoj, spertaj esperantistoj, komputilistoj, filmistoj ktp kaj kreu ion allogan por la mondo. Ne dependu je aliaj.
Se eĉ instruilojn ni ne plu povos mem krei, la fino de Esperanto vere ŝajnas proksima.
#000059
Eble ni povas uzi la teamon, kiu faras la novan retejon de UEA.
#000060
Sed kunlabori kun aliaj lingvoj en neprofitcela versio de Duolingo eble estus pli sukcese.
#000061
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000066